A válogatottban 2009. január 10-én debütált Algéria ellen, és a néhány nappal később kezdődő világbajnokság két mérkőzésén már lehetőséget is kapott. A világbajnokságot a francia csapat nyerte, ezen kívül van még egy aranyérme a 2011-es világbajnokságról, amelynek minden mérkőzésén pályára lépett, és 27 gólt szerzett. Harmadik világbajnoki címét 2015-ben szerezte meg. A 2012-es Európa-bajnokságon a csalódást keltő 12. helyen végzett a francia válogatott, Barachet összesen 20 gólt szerzett a tornán, amivel a második legeredményesebb francia gólszerző lett. Ugyanebben az évben a londoni olimpián sikerült győzelemhez segítenie csapatát.